Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 332/14/1103	Bratislava III, 26.6.2014
EEČ : 2-10-243-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
XXXXX v čase o 22.24 h dňa 01.02.2014 v obci XXXXX, Šarfická ulica poškodila tým spôsobom, že rozbila sklenenú výplň vstupných jednokrídlových dverí kovovej konštrukcie na budove pošty a to tak, že dvakrát do nich udrela päsťami oboch rúk, čím spôsobila poškodenej spoločnosti Slovenská pošta, a. s. so sídlom Partizánska cesta č. 9, XXXXX škodu poškodením vo výške 346,85 €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OR PZ Senec, OO PZ Senec pod sp. zn. ORP-431/SC-SC-2014 vedie trestné stíhanie proti obv. XXXXX pre prečin poškodzovanie cudzej veci podľa § 245 ods. 1 Tr. zák. na horeuvedenom skutkovom základe.

Obvinená XXXXX spáchanie skutku v plnom rozsahu priznala. 

Obvinená po poučení o podmienkach podmienečného zastavenia trestného stíhania výslovne súhlasila s postupom podľa § 216 Trestného poriadku.

	Skutkový stav bol preukázaný najmä výpoveďou obvinenej, svedka - poškodeného XXXXX ako aj ostatnými listinnými dôkazmi zadokumentovanými v spisovom materiáli.

	Vyhodnotením dôkazov v zmysle § 2 ods.10/ Trestného poriadku som dospel k záveru, že konanie obvinenej je po právnej stránke nevyhnutné vyhodnotiť tak, ako je uvedené vo výrokovej časti tohto uznesenia.

	Podľa § 216 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	 
	Obvinená XXXXX  nebola v minulosti súdne trestaná.

	Zvážením všetkých skutkových zistení som dospel k záveru, že v predmetnej trestnej veci boli splnené všetky podmienky uvedené v §216 ods. 1/ Trestného poriadku, a preto som trestné stíhanie voči obvinenému  podmienečne zastavil.

	Podľa § 216 ods. 2/ Trestného poriadku som obvinenej určil skúšobnú dobu vo výmere 24 /dvadsaťštyri / mesiacov. Skúšobná doba začína plynúť právoplatnosťou tohto rozhodnutia.

Podľa § 216 ods. 3 Tr. por. obvinená XXXXX bola zaviazaná v priebehu skúšobnej doby uhradiť spôsobenú škodu Slovenskej pošte, a. s. so sídlom Partizánska cesta č. 9, XXXXX vo výške 346,85 €.

	Na základe vyššie uvedených skutočností som rozhodol tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eduard Reisenauer, PhD.
prokurátor